《裸人丛笑篇 其七》
清代·孙元衡

管承鼻息飏箫音，筠亚齿隙调琴心。女儿别居椰子林，雄鸣雌和终凡禽。

不顾爷娘回面哭，生男赘夫老而独。但知生女耀门楣，高者为山下者谷。

猫女腻新相斗妍，醉歌跳舞惊鸿翩。酋长朝来易版籍，东家麻达西家仙。

作者简介：安徽桐城人，字湘南。贡生。官至东昌知府。有《赤嵌集》，乃康熙四十四年任台湾同知后所作，记土风物产。